Olaf Esna
Olaf Esna (sündinud 5. veebruaril 1934) on Eesti teatrijuht, bibliofiil. Ta lõpetas 1953 Pärnu 1. Keskkooli ja 1966 raamatukoguhoidja-bibliograafina Tartu Riikliku Ülikooli. Esna on töötanud Eesti NSV Raamatuühingu Pärnu linnaorganisatsiooni osakonna vastutava sekretärina. Aastatel 1981–1995 oli ta Endla teatri direktor. Esna on tuntud ka bibliofiilina, ekslibristina, bukinistina ja numismaatikuna ning ta on uurinud Pärnu ajalugu. Tema eluloo põhjal linastus 2014. aastal Mati Põldre dokumentaalfilm "Koguja".